CELEX: 62007TN0424
Language: hu
Date: 2007-11-20 00:00:00
Title: T-424/07. sz. ügy: 2007. november 20-án benyújtott kereset – Pioneer Hi-Bred International kontra OHIM (OPTIMUM)

12.1.2008   
            
            
               HU
            
            
               Az Európai Unió Hivatalos Lapja
            
            
               C 8/29
            
         2007. november 20-án benyújtott kereset – Pioneer Hi-Bred International kontra OHIM (OPTIMUM)
   (T-424/07. sz. ügy)
   (2008/C 8/51)
   Az eljárás nyelve: angol
   Felek
   
      Felperes: Pioneer Hi-Bred International Inc. (Johnston, Egyesült Államok) (képviselők: G. Würtenberger, R. Kunze és T. Wittmann ügyvédek)
   
      Alperes: Belső Piaci Harmonizációs Hivatal (védjegyek és formatervezési minták)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanács 2007. szeptember 11-én a 4 893 053. sz. „OPTIMUM” közösségi védjegybejelentésre vonatkozóan hozott határozatát (R 288/2007-2. sz. ügy);
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: Az „OPTIMUM” szóvédjegy az 1. osztályba tartozó áruk tekintetében – 4 893 053. sz. védjegybejelentési kérelem.
   
      Az elbíráló határozata: A védjegybejelentés elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 7. cikke (1) bekezdése b) és c) pontjának, 7. cikke (2) bekezdésének, 73. cikkének és 74. cikkének megsértése, mivel nem vették figyelembe, hogy a kérdéses termékeket szakmai közönségnek szánták, és nem támasztották alá a határozatot a lajstromoztatni kért megjelölés használatára vonatkozó bizonyítékkal.